Byron Howard

Byron P Howard (født 26. desember 1968) er en amerikansk filmregissør og produsent ved Walt Disney Animation Studios. Han er best kjent for å ha med-regissert Bolt (2008), Tangled (2010) og Zootropolis (2016). Han ble nominert til Golden Globe for Tangled, og vant for Zootropolis.

Liv og virke 
Howard ble født i Misawa i Japan og oppvokst i Issawuah i Washington. Han studerte ved Evergreen State College i Olympia.

Han startet sin karriere i Disney i 1994 som animatør på filmer som Pocahontas, Mulan, Lilo og Stitch og Min bror bjørnen. For sistnevnte ble han nominert til Annie Award for karakteranimasjon i 2003.

Den første filmen Howard regisserte var Bolt, som ble nominert for Oscar for beste animasjonsfilm under den 81. Oscar-utdelingen. Som med-regissør med Chris Williams valgte Howard å fokusere på karaktertrekk og -animasjon. Fra Bolt gikk Howard rett videre til Tangled og Zootropolis, begge animerte Disney-filmer.

I 2009 ble Howard et av medlemmene i Academy of Motion Picture Arts and Sciences, som deler ut Oscar-statuettene hvert år.

Under den 89. Oscar-utdelingen vant han, med Rich Moore og Clark Spencer, Oscar for beste animasjonsfilm for Zootropolis.

Filmografi

Referanser

Eksterne lenker 
 

Regissører fra USA
Animatører fra USA
Oscar-vinnere (animasjonsfilm)
Fødsler i 1968